
	
	Р Е П У Б Л И К А   Б Ъ Л Г А Р И Я

София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-КПК-КИ-88-23-010

	Днес, 30.01.2024 г., Комисията за противодействие на корупцията /КПК/, в състав:

	Антон Славчев – Заместник - председател
	Антоанета Георгиева – Цонкова - член
	Пламен Йоцов - член
	Силвия Къдрева – член

У С Т А Н О В И:

	Производството е по реда на чл. 89, ал. 1, пр. 1 от Закона за противодействие на корупцията (ЗПК), образувано въз основа на Решение за образуване на производство за конфликт на интереси № КИ-033/08.11.2023 г. на Комисия за противодействие на корупцията (КПК) по сигнал с рег. № КПК-КИ-88/31.10.2023 г.
	Производството е образувано срещу Росен Ибишев – директор на Средно училище „Св. Св. Кирил и Методий“ гр. С.
	По същество в сигнала се твърди за извършени различни по характер нарушения от Росен Ибишев, в качеството му на директор на СУ „Св. Св. Кирил и Методий“ гр. С., в това число и упражнени от него правомощия по служба по отношение на негови роднини и други, вероятно свързани с него лица, работещи в учебното заведение, както следва: С. И.в – брат, Е. И. – племенник, Р. Д. – братовчедка на Р. И. и И. Ц., Р. К., А. Б., А. Б., Ф. К., М. С., Р. Б. и Р. Б.. В конкретика се посочва, че лицата се назначават на работа в учебното заведение, преместват се на по-висока длъжност и получават по-висока заплата.
	Към сигнала не са представени доказателства.
	От началника на Регионално управление на образованието – П. с писмо с вх.№ КПК-КИ-88#4/22.12.2023 г. на КПК са изискани и представени: Споразумение № РД 12-11/27.01.2014 г., сключено между В. К. – началник на Регионален инспекторат по образование гр. П. и Росен Ибишев за заемане на длъжността директор на СУ „Св. Св. Кирил и Методий“ гр. С. и длъжностна характеристика на заеманата длъжност.
	От директора на СУ „Св. Св. Кирил и Методий“ гр. С. с писмо с вх.№ КПК-КИ-88#8/19.12.2023 г. на КПК са изискани и представени: Трудов договор № 2/16.09.2019 г., сключен между Росен Ибишев – директор на СУ „Св. Св. Кирил и Методий“ гр. С. и Е. С. И. за заемане на длъжността „учител“ общообразователен предмет – Английски език; длъжностна характеристика на заеманата длъжност от 16.09.2019 г.; Допълнително споразумение към трудов договор № 283/27.10.2020 г.; Допълнително споразумение към трудов договор № 2/15.09.2020 г.; Допълнително споразумение към трудов договор № 376/02.02.2021 г.; Допълнително споразумение към трудов договор № 283/27.10.2020 г.; Допълнително споразумение към трудов договор № 619/09.05.2022 г.; Допълнително споразумение към трудов договор № 957/14.09.2022 г.; Допълнително споразумение към трудов договор № 19/15.09.2022 г.; длъжностна характеристика на заеманата длъжност от 15.09.2022 г. и Допълнително споразумение към трудов договор № 868/07.09.2023 г. към Трудов договор № 2/16.09.2019 г.; Трудов договор № 2956/24.01.2012 г. сключен между А. Н. С. – директор на СУ „Св. Св. Кирил и Методий“ гр. С. и Р. Х. Д. за заемане на длъжността „възпитател“; Трудов договор № 9/20.09.2012 г.; Допълнително споразумение № 522/25.03.2013 г.; Трудов договор № 9/16.09.2013 г.; Допълнително споразумение № 292/17.12.2013 г.; Допълнително споразумение № 934/16.07.2014 г.; Допълнително споразумение № 5/15.09.2013 г.; Допълнително споразумение № 584/15.06.2013 г.; Допълнително споразумение № 306/10.12.2015 г.; Допълнително споразумение № 174/02.11.2015 г.; Допълнително споразумение № 880/01.09.2016 г.; Трудов договор № 1/15.09.2017 г.; длъжностна характеристика на заеманата длъжност от 15.09.2017 г.; Допълнително споразумение № 108/20.09.2017 г.; Допълнително споразумение № 7/19.09.2018 г.; Допълнително споразумение № 272/10.01.2019 г.; Допълнително споразумение № 5/16.09.2019 г.; Допълнително споразумение № 314/27.01.2020 г.; Допълнително споразумение № 297/28.01.2021 г., сключено между Росен Ибишев – директор на СУ „Св. Св. Кирил и Методий“ гр. С. и Р. Х. Д. за заемане на длъжността „библиотекар“ и длъжностна характеристика на заеманата длъжност от 28.01.2021 г.; Допълнително споразумение № 520/13.04.2021 г.; Допълнително споразумение № 678/31.05.2021 г.; Допълнително споразумение № 769/23.06.2021 г.; Допълнително споразумение № 2/15.09.2021 г.; Допълнително споразумение № 102/20.10.2021 г.; Допълнително споразумение № 1/15.09.2022 г. и длъжностна характеристика на заеманата длъжност от 15.09.2021 г. и Допълнително споразумение № 856/07.09.2023 г.; Трудов договор № 21/01.09.1994 г. сключен между С. С. Ц. – директор на СУ „Св. Св. Кирил и Методий“ гр. С. и С. Р. И.  за заемане на длъжността „учител “ физическо възпитание и допълнителни споразумения в периода до 23.10.2012 г.; Допълнително споразумение № 383/21.12.2013 г., сключено между Ф. М. К. – директор на СУ „Св. Св. Кирил и Методий“ гр. Сърница и Салих Реджепов Ибишев  за заемане на длъжността „старши учител “; Допълнително споразумение № 11/16.09.2014 г., сключено между Росен Ибишев – директор на СУ „Св. Св. Кирил и Методий“ гр. С. и С. Р. И.;  Допълнително споразумение № 213/12.11.2015 г.; Допълнително споразумение № 296/10.12.2015 г.; Допълнително споразумение № 316/27.01.2017 г.; Допълнително споразумение № 88/20.09.2017 г.; Допълнително споразумение № 265/10.01.2019 г.; Допълнително споразумение № 306/27.01.2020 г.; Допълнително споразумение № 389/02.02.2021 г.; Допълнително споразумение № 639/09.05.2022 г.; Допълнително споразумение № 978/14.09.2022 г.; Допълнително споразумение № 888/07.09.2023 г. и длъжностни характеристики на заеманата длъжност.
	От кмета на Община С. с писмо с вх.№ КПК-КИ-88#5/01.12.2023 г. на КПК са изискани и представени удостоверение за родствени връзки на Росен в Ибишев и Ф. С. К. – бивша негова съпруга до 11.01.2022 г.
	Служебно е извършена справка в Регистър НБД „Население“, в Търговски регистър и регистъра на юридическите лица с нестопанска цел на Агенция по вписванията (ТРРЮЛНЦ) и в Регистъра на трудовите договори на Национален осигурителен институт.

От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени три имена, адрес и е подписан.
	Росен Ибишев заема длъжността „директор“ на СУ „Св. Св. Кирил и Методий“ гр. С. по силата на Споразумение № РД 12-11/27.01.2014 г., сключено на основание чл. 107, във вр. с чл.96, ал. 1 от КТ с началник на Регионален инспекторат по образование гр. П.
	От извършената справка в Регистър НБД „Население“ и от представените с писмо с вх.№ КПК-КИ-88#5/01.12.2023 г. на КПК удостоверение за родствени връзки на Росен Ибишев и Ф. С. К. се установява, че Росен Ибишев е брат на С. Р. И., а Е. С. И. е син на С. Р. И. и племенник на Росен Ибишев.
	Не се установява родство по права линия, по съребрена линия – до четвърта степен включително и по сватовство – до втора степен включително между Росен Ибишев и лицата Р. Х. Д., А. Р. Б., Ф. Р. К., Р. М. Б., И. Ц., Р. К., А. Б., М. С., Р. Б. и Р. Б..
	От извършена справка в Регистъра на трудовите договори на Национален осигурителен институт не се установява лицата И. Ц., Р. К., А. Б., М. С., Р. Б. и Р. Б. да имат действащи трудови договори, сключени със СУ „Св. Св. Кирил и Методий“ гр. С..
	С Трудов договор № 21/01.09.1994 г. сключен между С. С. Ц. – директор на СУ „Св. Св. Кирил и Методий“ гр. С. и С. Р. И. (С. Р. И.) същият заема длъжността „учител “ физическо възпитание в СУ „Св. Св. Кирил и Методий“. С Допълнително споразумение № 383/21.12.2013 г., сключено между Ф. М. К. – директор на СУ „Св. Св. Кирил и Методий“ гр. С. и С. Р. И. същият заема длъжността „старши учител“.
	С Допълнително споразумение № 11/16.09.2014 г., сключено на основание чл. 119 от КТ между Росен Ибишев – директор на СУ „Св. Св. Кирил и Методий“ гр. С. и С. Р. И. основното трудовото възнаграждение на С. Р. И. е определено в размер на 570 лв., считано от 15.09.2014 г.
	С Допълнително споразумение № 213/12.11.2015 г., сключено на основание чл. 119 от КТ между Росен Ибишев – директор на СУ „Св. Св. Кирил и Методий“ гр. С. и С. Р. И. основното трудовото възнаграждение на С. Р. И.е определено в размер на 576 лв., считано от 15.09.2015 г.
	С Допълнително споразумение № 296/10.12.2015 г., сключено на основание чл. 118, ал. 3 от КТ и Наредба № 1 от 04.01.2010 г. между Росен Ибишев – директор на СУ „Св. Св. Кирил и Методий“ гр. С. и С. Р. И. основното трудовото възнаграждение на С. Р. И. е определено в размер на 625 лв., считано от 01.10.2015 г.
	С  Допълнително споразумение № 316/27.01.2017 г., сключено на основание чл. 118, ал. 3 от КТ и Наредба № 1 от 04.01.2010 г. между Росен Ибишев – директор на СУ „Св. Св. Кирил и Методий“ гр. С. и С. Р. И. основното трудовото възнаграждение на С. Р. И. е определено в размер на 688 лв., считано от 01.01.2017 г.
	С Допълнително споразумение № 88/20.09.2017 г., сключено на основание чл. 118, ал. 3 от КТ във вр. с Приложение № 3 към чл. 16, ал. 1 от Наредба № 4 от 20.04.2017 г. между Росен Ибишев – директор на СУ „Св. Св. Кирил и Методий“ гр. С. и С. Р. И. основното трудовото възнаграждение на С. Р. И. е определено в размер на 792 лв., считано от 01.09.2017 г.
	С Допълнително споразумение № 265/10.01.2019 г., сключено на основание чл. 119 от КТ във вр. с Наредба № 4 от 20.04.2017 г. и ПМС № 320/20.12.2018 г. между Росен Ибишев – директор на СУ „Св. Св. Кирил и Методий“ гр. С. и С. Р. И. основното трудовото възнаграждение на С. Р. И. е определено в размер на 955 лв., считано от 01.01.2019 г.
	С Допълнително споразумение № 306/27.01.2020 г., сключено на основание чл. 118, ал. 3 от КТ във вр. с изменение и допълнение на Наредба № 4 от 20.04.2017 г, в сила от 01.01.2020 г. между Росен Ибишев – директор на СУ „Св. Св. Кирил и Методий“ гр. С. и С. Р. И. същият заема длъжността „старши учител“, с код по НКПД 23305007, код по КИД 8531 за срок от неопределено време и с основна работна заплата от 1120 лв., считано от 01.01.2020 г.
	С Допълнително споразумение № 389/02.02.2021 г., сключено на основание чл. 118, ал. 3 от КТ във вр. с изменение и допълнение на Наредба № 4 от 20.04.2017 г, в сила от 01.01.2021 г. между Росен Ибишев – директор на СУ „Св. Св. Кирил и Методий“ гр. С. и С. Р. И. същият заема длъжността „старши учител“, с код по НКПД 23305007, код по КИД 8531 за срок от неопределено време и с основна работна заплата от 1300 лв., считано от 01.01.2021 г.
	С Допълнително споразумение № 639/09.05.2022 г., сключено на основание чл. 118, ал. 3 от КТ във вр. с изменение и допълнение на Наредба № 4 от 20.04.2017 г., в сила от 01.04.2022 г. между Росен Ибишев – директор на СУ „Св. Св. Кирил и Методий“ гр. С. и С. Р. И. същият заема длъжността „старши учител“, с код по НКПД 23305007, код по КИД 8531 за срок от неопределено време и с основна работна заплата от 1460 лв., считано от 01.04.2022 г.
	С Допълнително споразумение № 978/14.09.2022 г., сключено на основание чл. 119, ал. 1 от КТ във вр. с изменение и допълнение на Наредба № 4 от 20.04.2017 г., в сила от 01.09.2022 г. между Росен Ибишев – директор на СУ „Св. Св. Кирил и Методий“ гр. С. и С. Р. И. същият заема длъжността „старши учител“, с код по НКПД 23305007, код по КИД 8531 за срок от неопределено време и с основна работна заплата от 1533 лв., считано от 01.09.2022 г.
	С Допълнително споразумение № 888/07.09.2023 г.,  сключено на основание чл. 119, ал. 1 от КТ във вр. с изменение и допълнение на Наредба № 4 от 20.04.2017 г., в сила от 16.12.2022 г. между Росен Ибишев – директор на СУ „Св. Св. Кирил и Методий“ гр. С. и С. Р. И. същият заема длъжността „старши учител“, с код по НКПД 23305007, код по КИД 8531 за срок от неопределено време, с основна работна заплата от 1763 лв., считано от 01.01.2023 г.
	С Трудов договор № 2/16.09.2019 г., сключен на основание чл. 68, ал. 1, т. 1 от КТ между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ общообразователен предмет в ГЕ (английски език) с код по НКПД 23305005 за срок от 16.09.2019 г. до 15.09.2020 г. в СУ „Св. Св. Кирил и Методий“, с основна работна заплата от 920 лв., считано от същата дата.
	С Допълнително споразумение № 283/27.01.2020 г., сключено на основание чл. 118, ал. 3 от КТ във вр. с изменение и допълнение на Наредба № 4 от 20.04.2017 г, в сила от 01.01.2020 г. между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ общообразователен предмет в ГЕ, с код по НКПД 23305005, код по КИД 8531 за срок от 01.01.2020 г. до 15.09.2020 г. и с основна работна заплата от 1085 лв., считано от същата дата.
	С Допълнително споразумение № 2/15.09.2020 г., сключено на основание чл. 67, ал. 1, т. 1 във вр с чл. 119 от КТ между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ общообразователен предмет в ГЕ, с код по НКПД 23305005, код по КИД 8531 за срок от неопределено време и с основна работна заплата от 1085 лв. , считано от 15.09.2020 г.
	С Допълнително споразумение № 376/02.02.2021 г., сключено на основание чл. 118, ал. 3 от КТ във вр. с изменение и допълнение на Наредба № 4 от 20.04.2017 г, в сила от 01.01.2021 г. между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ общообразователен предмет в ГЕ, с код по НКПД 23305005, код по КИД 8531 за срок от неопределено време и с основна работна заплата от 1260 лв., считано от 01.01.2021 г.
	С Допълнително споразумение № 619/09.05.2022 г., сключено на основание чл. 118, ал. 3 от КТ във вр. с изменение и допълнение на Наредба № 4 от 20.04.2017 г, в сила от 01.04.2022 г. между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ общообразователен предмет в ГЕ, с код по НКПД 23305005, код по КИД 8531 за срок от неопределено време и с основна работна заплата от 1415 лв., считано от 01.04.2022 г.
	С Допълнително споразумение № 957/14.09.2022 г., сключено на основание чл. 119, ал. 1 от КТ във вр. с изменение и допълнение на Наредба № 4 от 20.04.2017 г, в сила от 01.09.2022 г. между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ общообразователен предмет в ГЕ, с код по НКПД 23305005, код по КИД 8531 за срок от неопределено време и с основна работна заплата от 1486 лв., считано от 01.09.2022 г.
	С Допълнително споразумение № 19/15.09.2022 г., сключено на основание чл. 119, ал. 1 от КТ, Списък образец № 1 за учебната 2022/2023 г. и ВПРЗ между Росен Ибишев – директор на СУ „Св. Св. Кирил и Методий“ гр. С. и Е. С. И. същият от длъжността „учител“ общообразователен учебен предмет в ГЕ, с код по НКПД 23305005, код по КИД 8531 преминава на длъжност „учител“ чужд език в начален етап на основното образование (1-4) клас с код по НКПД 23305006, код по КИД 8531 за срок от неопределено време и с основна работна заплата от 1486 лв., считано от 15.09.2022 г.
	С Допълнително споразумение № 868/07.09.2023 г.,  сключено на основание чл. 119, ал. 1 от КТ, Наредба № 4 от 20.04.2017 г, КТД от 06.12.2022 г., Анекс към КТД № Д001-192/10.08.2023 г. между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ – чужд език в начален етап на основното образование (1-4) клас, с код по НКПД 23305006, код по КИД 8531 за срок от неопределено време и с основна работна заплата от 1709 лв., считано от 01.01.2023 г.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 62, ал. 2 от ЗПК.
	За да е осъществен конфликт на интереси по смисъла на чл. 70 от Закона за противодействие на корупцията (ЗПК), трябва да са налице три кумулативни предпоставки: лице, заемащо висша публична длъжност, респективно публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Росен Ибишев, в качеството си на директор на Средно училище „Св. Св. Кирил и Методий“ гр. С. е лице, заемащо публична длъжност по смисъла на чл. 6, ал. 1, т. 50 от ЗПК.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 9 от ДР на Закона за противодействие на корупцията (ЗПК), предопределен от възможността за реализиране на материална или нематериална облага, както и възможността този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност, респективно публична длъжност, като тези обстоятелства трябва да бъдат установени по несъмнен начин към момента на извършване на нарушение на разпоредбите на Глава VIII, Раздел II от ЗПКОНПИ (отм.), респективно на Глава VIII, Раздел II от ЗПК.
	Съгласно разпоредбата на § 1, т. 9, б. „а“ от ДР на ЗПК „Свързани лица“ са съпрузите или лицата, които се намират във фактическо съжителство, роднините по права линия, по съребрена линия – до четвърта степен включително и по сватовство – до втора степен включително.
	Обстоятелството, че Росен в Ибишев е брат на С. Р. И., а Е. С. И. е негов племенник обуславя свързаност помежду им по смисъла на § 1, т. 9, б. „а“ от ДР на ЗПК.
	Според разпоредбата на чл. 91 от ЗПК производството за установяване на конфликт на интереси, както и за нарушения по чл. 86 и 87 се образува в срок от 6 месеца от откриването, но не по-късно от три години от извършването на нарушението.
	С оглед на разпоредбата на чл. 91 от ЗПК упражнените правомощия от страна на Росен Ибишев, в качеството му на директор на СУ „Св. Св. Кирил и Методий“ гр. С. до 08.11.2020 г. по отношение на свързани с него лица, заемащи педагогически длъжности в СУ „Св. Св. Кирил и Методий“ гр. С. не са предмет на настоящото производство, поради факта, че са сключени извън срока по чл. 91 от ЗПК.
	С Наредба № 4 от 20.04.2017 г. за нормиране и заплащане на труда, в сила от 01.01.2017 г. се урежда държавният образователен стандарт за нормиране и заплащане на труда в институциите в системата на предучилищното и училищното образование – детски градини, училища, центрове за подкрепа на личностно развитие, регионални центрове за подкрепа на процеса на приобщаващо образование, Национален дворец на децата и Държавния логопедичен център, наричани за краткост „институциите“. Съгласно чл. 16, ал. 1 от Раздел IV „Определяне на работните заплати на персонала в държавните и общинските институции“ индивидуалните основни месечни работни заплати на педагогическите специалисти, които отговарят на изискванията за заемане на длъжността, при нормална продължителност на работното време се договарят в размери не по-ниски от определените в Приложение № 3. С изменения на Наредба № 4 от 20.04.2017 г.,(изм. – ДВ, бр. 8 от 2019 г., в сила от 01.01.2019 г., изм. – ДВ, бр. 7 от 2020 г., в сила от 01.01.2020 г., изм. ДВ, бр. 12 от 2021 г., в сила от 01.01.2021 г., изм. ДВ, бр. 35 от 2022 г., в сила от 01.04.2022 г., изм. ДВ, бр. 71 от 2022 г., в сила от 01.09.2022 г., изм. ДВ, бр. 75 от 2023 г., в сила от 01.01.2023 г.) е извършена актуализация в размера на възнагражденията определени в Приложение № 3 към чл. 16, ал. 1 от Наредба № 4 от 20.04.2017 г., с които индивидуалните основни месечни работни заплати на педагогическите специалисти в институциите на образованието периодично са увеличавани.
	С изменение на Приложение № 3 към чл. 16, ал. 1 от Наредба № 4 от 20.04.2017 г. (обн. ДВ, бр. 7 от 2020 г., в сила от 01.01.2020 г.) „Минимални размери на основните месечни работни заплати на педагогическите специалисти“, минималната основна работна заплата от 01.01.2020 г. на педагогически специалист – учител е определена в размер на 1085 лв., а за старши учител е определена в размер на 1120 лв.
	С изменение на Приложение № 3 към чл. 16, ал. 1 от Наредба № 4 от 20.04.2017 г. (обн. ДВ, бр. 12 от 2021 г., в сила от 01.01.2021 г.) „Минимални размери на основните месечни работни заплати на педагогическите специалисти“, минималната основна работна заплата от 01.01.2021 г. на педагогически специалист – учител е определена в размер на 1260 лв., а за старши учител е определена в размер на 1300 лв.
	С изменение на Приложение № 3 към чл. 16, ал. 1 от Наредба № 4 от 20.04.2017 г. (обн. ДВ, бр. 35 от 2022 г., в сила от 01.04.2022 г.) „Минимални размери на основните месечни работни заплати на педагогическите специалисти“, минималната основна работна заплата от 01.04.2022 г. на педагогически специалист – учител е определена в размер на 1415 лв., а за старши учител е определена в размер на 1460 лв.
	С изменение на Приложение № 3 към чл. 16, ал. 1 от Наредба № 4 от 20.04.2017 г. (обн. ДВ, бр. 71 от 2022 г., в сила от 01.09.2022 г.) „Минимални размери на основните месечни работни заплати на педагогическите специалисти“, минималната основна работна заплата от 01.09.2022 г. на педагогически специалист – учител е определена в размер на 1486 лв., а за старши учител е определена в размер на 1533 лв.
	С изменение на Приложение № 3 към чл. 16, ал. 1 от Наредба № 4 от 20.04.2017 г. (обн. ДВ, бр. 75 от 2023 г., в сила от 01.01.2023 г.) „Минимални размери на основните месечни работни заплати на педагогическите специалисти“, минималната основна работна заплата от 01.01.2023 г. на педагогически специалист – учител е определена в размер на 1709 лв., а за старши учител е определена в размер на 1763 лв.
	Съгласно т. 15 от Раздел „Основни задължения“ на Рамкова длъжностна характеристика за длъжността „Директор“ на държавно неспециализирано училище или общинско училище, утвърдена от Началника на РУО – П., директорът сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда.
	В хода на производството е установено, че с Трудов договор № 21/01.09.1994 г. сключен между С. Сидеров Ц. – директор на СУ „Св. Св. Кирил и Методий“ гр. С. и С. Р. И. (С. Р. И.) същият заема длъжността „учител“ физическо възпитание в СУ „Св. Св. Кирил и Методий“. С Допълнително споразумение № 383/21.12.2013 г., сключено между Фатме Мюмюн Куртова – директор на СУ „Св. Св. Кирил и Методий“ гр. С. и С. Р. И.  за заема длъжността „старши учител“.
	В изпълнение на правомощията си по служба, произтичащи от разпоредбата на т. 15 от длъжностната характеристика на Росен Ибишев, в качеството му на директор на СУ „Св. Св. Кирил и Методий“ гр. С., той е сключил допълнителни споразумения № 389/02.02.2021 г., № 639/09.05.2022 г., № 978/14.09.2022 г. и № 888/07.09.2023 г. към трудовия договор на С. Р. И. – негов брат и свързано с него лице по смисъла на § 1, т. 9, б. „а“ от ДР на ЗПК за заемане на длъжността „старши учител“, съответно на 02.02.2021 г., на 09.05.2022 г., на 14.09.2022 г. и на 07.09.2023 г., с които на основание изменение и допълнение на Приложение № 3 към чл. 16, ал. 1 от Наредба № 4 от 20.04.2017 г. е увеличен размера на основното му трудово възнаграждение, в съответствие с размера, определен в Приложение № 3. Размерът на основното трудово възнаграждение, определен с допълнителните споразумения към трудовия договор е съобразен с минималната основна работна заплата за заеманата длъжност „старши учител“, съгласно измененията на Приложение № 3 към чл. 16, ал. 1 от Наредба № 4 от 20.04.2017 г. и не надвишава нормативно определения праг на минималното възнаграждение.
	С Трудов договор № 2/16.09.2019 г., сключен на основание чл. 68, ал. 1, т. 1 от КТ между Росен Ибишев – директор на СУ „Св. Св. Кирил и Методий“ гр. С. и Е. С. И. същият заема длъжността „учител“ общообразователен предмет – Английски език с код по НКПД 23305005 за срок от 16.09.2019 г. до 15.09.2020 г. в СУ „Св. Св. Кирил и Методий“, като същият на основание чл. 91 от ЗПК остава извън обхвата на настоящото производство, тъй като е сключен повече отри години преди образуване на производството (08.11.2023 г.).
	Росен Ибишев, в качеството си на директор на СУ „Св. Св. Кирил и Методий“ гр. С е сключил допълнителни споразумения № 376/02.02.2021 г., № 619/09.05.2022 г., № 957/14.09.2022 г., № 19/15.09.2022 г. и № 868/07.09.2023 г. към трудовия договор на Екри Салихов Ибишев – негов племенник и свързано с него лице по смисъла на § 1, т. 9, б. „а“ от ДР на ЗПК за заемане на длъжността „учител“, съответно на 02.02.2021 г., на 09.05.2022 г., на 14.09.2022 г., 15.09.2022 г. и на 07.09.2023 г., с които на основание изменение и допълнение на Приложение № 3 към чл. 16, ал. 1 от Наредба № 4 от 20.04.2017 г. е увеличен размера на основното му трудово възнаграждение, в съответствие с размера, определен в Приложение № 3. Размерът на основното трудово възнаграждение, определен с допълнителните споразумения към трудовия договор е съобразен с минималната основна работна заплата за заеманата длъжност „учител“, съгласно измененията на Приложение № 3 към чл. 16, ал. 1 от Наредба № 4 от 20.04.2017 г. и не надвишава нормативно определения праг на минималното възнаграждение.
	Съгласно чл. 119, ал. 1 от КТ трудовото правоотношение може да се изменя с писмено съгласие между страните за определено или неопределено време.
	Със сключването на Допълнително споразумение № 19/15.09.2022 г. към трудовия договор на Е. С. И., на основание чл. 119, ал. 1 от КТ е извършена промяна в трудовото правоотношение, свързана с преминаване от длъжността „учител“ общообразователен учебен предмет в ГЕ, с код по НКПД 23305005, код по КИД 8531 на длъжност „учител“ чужд език в начален етап на основното образование (1-4) клас с код по НКПД 23305006, код по КИД 8531 за срок от неопределено време в учебното заведение, като основното трудово възнаграждение остава непроменено. Със сключването на Допълнително споразумение № 19/15.09.2022 г. не се изменя трудовото правоотношение, с оглед на обстоятелството, че служителят изпълнява служебните си задължения в същата институция, без да се променят определеното място на работа, длъжността „учител“ и размерът на основната му работна заплата. С оглед на това обстоятелство не може да се приеме, че е налице частен интерес за Росен Ибишев и за свързаното с него лице от упражнените правомощия, което изключва възможността за нарушаване на разпоредбата на чл. 76, предложение второ от ЗПК, а именно забраната за сключване на договор в частен интерес при изпълнение на правомощия или задължения по служба от страна на лицето заемащо публична длъжност.
	Обстоятелството, че промяната в размера на трудовото възнаграждение, произтича от нормативен акт, засягащ промяната на трудовото възнаграждение на заетите в системата на предучилищното и училищното образование и същото е определено в минималния размер, определен за длъжностите „учител“ и „старши учител“, съгласно изменение на Приложение № 3 към чл. 16, ал. 1 от Наредба № 4 от 20.04.2017 г., в това число на С. Р. И., като „старши учител“ и на Е. С. И., като „учител“ в СУ „Св. Св. Кирил и Методий“ гр. С., не поставя свързаните с Росен Ибишев лица в по-благоприятно положение спрямо останалите учители в училището, следователно не води до облага за тях или за тях или за Ибишев, което от своя страна изключва наличието на частен интерес на Росен Ибишев, в качеството му на директор на СУ „Св. Св. Кирил и Методий“ гр. С.при сключване на допълнителни споразумения.
	Предвид изложеното, се налага извода, че при сключването на допълнителни споразумения № 376/02.02.2021 г., № 619/09.05.2022 г., № 957/14.09.2022 г., № 19/15.09.2022 г. и № 868/07.09.2023 г. към трудовия договор на Е. Са. И., а също така и  при сключването на допълнителни споразумения № 389/02.02.2021 г., № 639/09.05.2022 г., № 978/14.09.2022 г. и № 888/07.09.2023 г. към трудовия договор на С. Р. И. са налице два от елементите на състава на конфликт на интереси по чл. 70 от ЗПК, а именно: лице, заемащо публична длъжност и упражнени от него правомощия по служба. Липсва обаче третият елемент – наличието на частен интерес, който би могъл да повлияе върху безпристрастното и обективно изпълнение на правомощията по служба на лицето, заемащо публична длъжност, в случая Росен Ибишев, в качеството му на директор на СУ „Св. Св. Кирил и Методий“ гр. С..
	Липсата на частен интерес на лицето, заемащо публична длъжност при упражняване на правомощията или задълженията му по служба по конкретен повод, изключва наличието на нарушение на разпоредбите на Глава VIII, Раздел II от ЗПК.
	Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на частен интерес, негов или на свързано с него лице по отношение на Росен Ибишев, в качеството му на директор на СУ „Св. Св. Кирил и Методий“ гр. Сърница и лице заемащо публична длъжност по смисъла на чл. 6, ал. 1, т. 50 от ДР на ЗПК.
	Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК и § 7, ал. 2 от ПЗР на ЗПК,

РЕШИ:

	НЕ УСТАНОВЯВА конфликт на интереси по отношение на Росен Ибишев с ЕГН **********, директор на СУ „Св. Св. Кирил и Методий“ гр. С. и лице, заемащо публична длъжност по смисъла на чл. 6, ал. 1, т. 50 от ЗПК, във връзка със сключването на допълнителни споразумения с № 376/02.02.2021 г., № 619/09.05.2022 г., № 957/14.09.2022 г., № 19/15.09.2022 г. и № 868/07.09.2023 г., № 389/02.02.2021 г., № 639/09.05.2022 г., № 978/14.09.2022 г. и № 888/07.09.2023 г., поради липса на частен интерес – негов или на свързано с него лице по смисъла на § 1, т. 9, б. „а“ от ДР на ЗПК.
	
	Препис от Решението да се изпрати на Окръжна прокуратура – П., с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.




	КОМИСИЯ:

ЗАМЕСТНИК-ПРЕДСЕДАТЕЛ:………….…./АНТОН СЛАВЧЕВ/

ЧЛЕН:…………………………………...../АНТОАНЕТА ЦОНКОВА/

ЧЛЕН:…………………...…………….................../ПЛАМЕН ЙОЦОВ/

ЧЛЕН:……….…………………………………/СИЛВИЯ КЪДРЕВА/








 

